Aarhuus Stifts-Tidende, 1831-04-15
Nyheder fra Udlandet. Polens Frihedskamp. Polakkernes nye glimrende Seier over Russerne den 31te Marts og 1ste April berettes nu fra alle Kanter, og selv i de Berlinske Aviser. Disse melde, at GeneralGeismars Armeekorps har lidt et meget betydeligt Tab ved et af den polske Generallisse mus forvovent og heldigt udført Overfald Han var bleven underrettet om, at Russerne havde ubekymrede slaaet sig til Ro i deres Feltleir og Kantonneringer ved Wawr og Grochow. Natten imellem 30te og 31te Marts førte han et Korps af 25,000 Md. til Praga og nærmede sig dermed den russiske Leir Natten efter. Veiene vare blevne belagte med Straa, saa at Artilleriet og Kavalleriet kom gandske nær dertil uden at blive bemærket, hvortil ogsaa Nattens Mørke bidrog sit. Geismars Avantgarde, 10,000 Md., blev først overfaldet. og næsten aldeles tilintetgjort, Polakkerne gjorde her 4000 Fanger og erobrede 16 Kanoner som, smykkede med grønne Seierskrandse, ere blevne bragte ind til Warschau. Skrinetzki forfulgte sin Seier endnu videre, og angreb ligeledes det Rosenske Armeecorps, som med 20,000 Mand stod ved Dembe Wielki. Ogsaa dette maatte vige for Polakkernes rasende Angreb, mistede 2000 Fanger, og 9 Kanoner. Russerne trak sig tilbage over Minsk, for at nærme sig Armeens Gros. Sprængte Afdelinger flygtede af Siedle, forfulgte ligge dertil af Krakulere. Skrevnetzki tog den 1ste April sit Hovedqvarteer i Minsk, hvor man dog tvivlede om at han kunde holde sig naar Diebitsch drager imod ham med sin hele Sryrke. Tid Den preussiske Statstidende meddeler endvidere blandt sine officielle Efterretninger to Armeeberetninger fra den polske Generalissimus Skrzynetzki, af hvilke den første er dateret fra Valpladsen ved Dembe-Wielki den 31te Marts om Aftenen Kl. 10, og indeholder følgende: "Jdet jeg iler med at underrette Nationalregjeringen omdenne Dags vigtige Begivenheder maa jeg først bemærke, at da Armeen havde marscheret og kæmpet den hele Dag, kunne de detaillerede Beretninger umuligt være indtrufne, og jeg altsaa endnu ikke indsende nogen fuldstændig Rapport. Kun hvad der er skeet under mine egne Øie kan jeg herved indberette. Nationalarmeens Avantgarde har i Morges angrebet General Geismars Korps, som laae i en forskandset Leir ved Wawr. Efter en 2 Timers blodig Kamp blev det drevet ud derfra og forfulgt langs med Landeveiene til Minsk. Fjenden blev flere gange forstærket med nyankommende Troppeafdelinger, og prøvede flere gange paa at sætte sig fast igjen i de stærke Positioner, hvoraf der gives mange her paa Veien, men bestandigt forgiæves. Endelig forsøgte hele det Rosenske Korps, som havde samlet sig ved Dembe-Wielki (Gros. Eiche), at standse os. Den her begyndte Kamp endtes først ud paa Natten, og det med Fjendens Nederlag og alle hans Positioners Erobring. Russerne havde et meget betydeligt Tab af Døde, Saarede og Fangne, saavidt man hidindtil kan skjønne 5 til 6000 Mand. Blandt Fangerne befinde sig General Lewandowski og en heel Deel Stabsofficerer. Vi have erobret 2 Faner og adskillige Kanoner, saavelsom og endeel Krudtvogne og nogle tusinde Stykker Vaaben. Denne Seier er saameget heldigere for os, da den er bleven tilkæmpet med det ubetydelige Tab af nogle faa Hundrede Døde og Saarede, som kom afden Omstændighed, at Angrebet blev gjort aldeles uforventet og fortsat hele Dagen med et næsten mageløst Raserie. Nogle fjendtlige Batailloner bleve aldeles tilintetgjorte, andre toges fangne. Da jeg i 20 Timer ikke har været af Hesten, saa er jeg ikke istand til at kunne afgive nogen fuldstændigere Beretning."